
Narva Linnavolikogu 19.05.2005 otsuse nr 75/55
”Puškini tn 32 maa-ala detailplaneeringu algatamine” kehtetuks tunnistamine ja planeeringu menetluse lõpetamine
1. Asjaolud ja menetluse käik

Puškini tn 32 detailplaneering on algatatud Narva Linnavolikogu 19.05.2005 otsusega nr 75/55  AS KONKORD  ettepanekul. 

Detailplaneeringu koostamise eesmärgiks oli planeeritavale alale ehitusõiguse määramine autoremonditöökoja ehitamiseks, heakorrastuse, haljastuse, liikluskorralduse (uue juurdepääsude ja parkimise rajamine) ja jalakäijate teede lahendamine, tehnovõrkude asukoha määramine ning varustamisega  lahendamine. Planeeritava ala pindala oli ca 0,3 ha. 

Vastavalt Narva Linnavolikogu 19.05.2005 otsuse nr 75/55 lisa nr DP 24-2005 alapunktile 1.3 kehtib lähteülesanne 2 aastat  alates otsuse jõustumisest. 

Vastavalt Narva Linna ehitusmääruse §5 lõikele 11 huvitatud isik võib esitada taotluse Arhitektuuri- ja Linnaplaneerimise Ametile detailplaneeringu lähteülesande pikendamiseks. Detailplaneeringu algatamist taotlenud isik ei ole esitanud taotlust edasiseks menetlemiseks enam kui kuue aasta jooksul. Seega on planeeringu algatamisest möödunud pikk ajavahemik, mil võib olla muutunud nii linnakeskkond, linnaelanike kui ka avalik huvi, planeerimisseaduse §9 lg1 kohaselt aga koostatakse detailplaneering lähiaastate ehitustegevuse ja maakasutuse aluseks. 

Arvestades Narva Linnavolikogu 19.05.2005 otsuse nr 75/55 vastuvõtmisest möödunud aega ei ole otstarbekas Puškini tn 32 maa-ala detailplaneeringu edasi menetleda. 
2. Õiguslikud alused
2.1. Haldusmenetluse seadus §64 lõige 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama
2.2. Haldusmenetluse seadus §64 lõige 3 kohaselt kaalutlusõiguse teostamisel tuleb arvestada haldusakti andmise ja haldusakti kehtetuks tunnistamise tagajärgi isikule, haldusakti andmise menetluse põhjalikkust, haldusakti kehtetuks tunnistamise põhjuste olulisust ning nende seost isiku osalemisega haldusakti andmise menetluses ja isiku muu tegevusega, haldusakti andmisest möödunud aega ning muid tähtsust omavaid asjaolusid.
2.3. Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.4. Vastavalt haldusmenetluse seaduse §70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

          Tunnistada kehtetuks Narva Linnavolikogu 19.05.2005 otsus nr 75/55 „Puškini tn 32
          maa-ala detailplaneeringu algatamine“ ja lõpetada detailplaneeringu menetlemine.             

4. Rakendussätted

         4.1. Otsus jõustub seadusega sätestatud korras.
         4.2. Narva Linnavalitsuse Arhitektuuri- ja Linnaplaneerimise Ametil teha otsus teatavaks  
                AS-le KONKORD.
      4.3. Otsust on võimalik vaidlustada Tartu Halduskohtu Jõhvi kohtumajas 30 päeva 
              jooksul alates jõustumisest.
      Aleksandr Jefimov

